wickkiey/tamil-wikipedia-chunked huggingface dataset:
# 2022 இல் தமிழ்நாடு

## இறப்புகள்

- சனவரி 11 - மதுரை மக்களவைத் தொகுதியின் முன்னாள நாடாளுமன்ற மக்களவை உறுப்பினர் ஏ. ஜி. எஸ். இராம்பாபு கொரோனா தொற்று காரணமாக மருத்துவமனையில் சிகிச்சை பலனின்றி தமது 60-வது அகவையில் மறைந்தார்.
- சனவரி 23 - முதுபெரும் கல்வெட்டு & தொல்லியல் அறிஞர் இரா. நாகசாமி தமது 91-வது அகவையில் மறைந்தார்.
- ஆகத்து 18 - நெல்லை கண்ணன் தமது 77வது அகவையில் உடல்நலக்குறைவால் காலமானர்.
- அக்டோபர் 10 - வில்லுப் பாட்டுக் கலைஞர் சுப்பு ஆறுமுகம் தமது 94வது அகவையில் சென்னையில் மறைந்தார்.
- நவம்பர் 20 - திரைப்பட கதை ஆசிரியர் ஆரூர்தாஸ் தமது 91வது அகவையில் சென்னையில் மறைந்தார்.
- நவம்பர் 21 - தமிழறிஞர் ஔவை நடராசன் தமது 87வது அகவையில் சென்னையில் மறைந்தார்.
# தயோபீன்-2-அசிட்டிக் அமிலம்

**தயோபீன்-2-அசிட்டிக் அமிலம்** (*Thiophene-2-acetic acid*) என்பது HO<sub>2</sub>CCH<sub>2</sub>C<sub>4</sub>H<sub>3</sub>S. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தக சேர்மமாகும். தயோபீன்-3-அசிட்டிக் அமிலத்துடன் சேர்ந்து தயோபீன்-2-அசிட்டிக் அமிலமும் தயோபீன் அசிட்டிக் அமிலத்தின் இரண்டு சமபகுதி சேர்மங்கங்களாகின்றன.
# தயோபீன்-2-அசிட்டிக் அமிலம்

## தயாரிப்பு

2-அசிட்டைல் தயோபீனிலிருந்து தயோபீன்-2-அசிட்டிக் அமிலம் தயாரிக்கப்படுகிறது.
# தயோபீன்-2-அசிட்டிக் அமிலம்

## பயன்

செபலோரிடின், செபலோதின் போன்ற நுண்ணுயிர் எதிர்ப்பு மருந்துகள் தயாரிப்பதற்கான முன்னோடிச் சேர்மமாகப் பயன்படுகிறது.
# ஆசியம்மாள்

**ஆசியம்மாள்** (*Asiammal*) என்பவர் தூத்துக்குடி மாவட்டம், கொங்கராயக் குறிச்சியில் பிறந்தவர். இந்தியக் காவல் பணிக்கான குரூப்-1 அதிகாரியாக தேர்ச்சி பெற்றவர். இவர், தமிழக உளவுத்துறையில் காவல்துறைத் தலைவராக (ஐஜி) பணி நியமனம் செய்யப்பட்டுள்ள முதல் பெண்மணி ஆவார்.
# ஆசியம்மாள்

## படிப்பு

1994 ஆம் ஆண்டு ஆசியம்மாள் அறிவியல் முதுநிலை (எம்.எஸ்சி.) பட்டம் பெற்றார். அண்ணா பல்கலைக்கழகத்திலிருந்து தொழில்நுட்பத்தில் முதுநிலை (எம்.டெக்.) பட்டமும், தங்கப்பதக்கமும் பெற்றவர். இவர் வணிக மேலாண்மை நிர்வாகவியலில் முதுநிலை (எம்.பி.ஏ) பட்டமும் பெற்றவர்.
# 2-அசிட்டைல்தயோபீன்

**2-அசிட்டைல்தயோபீன்** (*2-Acetylthiophene*) என்பது CH<sub>3</sub>C(O)C<sub>4</sub>H<sub>3</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தக சேர்மமாகும். மஞ்சள் நிறத்தில் ஒரு நீர்மமாக 2-அசிட்டைல்தயோபீன் காணப்படுகிறது. அசிட்டைல்தயோபீனின் இரண்டு சமபகுதியங்களில் ஒன்றான இச்சேர்மம் மிகுந்த பயனுள்ள சேர்மமாகும். தயோபீன்-2-கார்பாக்சிலிக் அமிலம் மற்றும் தயோபீன்-2-அசிட்டிக் அமிலம் ஆகிய இரண்டு சேர்மங்களையும் தயாரிக்க உதவும் ஒரு முன்னோடிச் சேர்மமாக 2-அசிட்டைல்தயோபீன் பயன்படுகிறது.
# நமது எம் ஜி ஆர்

***நமது எம் ஜி ஆர்*** என்பது ஜெ. ஜெயலலிதாவால் அதிமுகவின் அதிகாரப்பூர்வ அச்சு ஊடகமாக 1988 இல் ஆரம்பிக்கப்பட்ட ஒரு நாளிதழ் ஆகும். 1999 இல் காட்சி ஊடகமாக ஜெயா தொலைக்காட்சியை அவர் துவக்கினார். அவரின் மறைவிற்குப் பின்னர், வி. கே. சசிகலாவின் குடும்பத்தின் பிடியில் இருந்த நமது எம்ஜிஆர் நாளிதழையும், ஜெயா தொலைக்காட்சியையும் டி. டி. வி. தினகரன் தன் பொறுப்பில் எடுத்துக் கொண்டார். தற்போது இந்த நாளிதழ் சசிகலாவின் அதிகாரப்பூர்வ நாளிதழாக செயல்படுகிறது. இதனை அடுத்து அதிமுக அரசு மற்றும் கட்சியின் செய்திகளை வெளியிடுவதற்கும் *நமது அம்மா* எனும் பெயரில் புதிய நாளிதழும், *நியூஸ் ஜெ* தொலைக்காட்சியும் துவக்கப்பட்டது..
# விக்கிப்பீடியா:Statistics/weekly/9-Jan-2022
| 220 | Rassya LN22 | 0 | 1 | 0 | 0 | 0 | 0 | 0 | 1 | 70 |  |
| 221 | Gowtham murugan priyasamy | 0 | 1 | 0 | 0 | 0 | 0 | 0 | 1 | 30 |  |
| 222 | Amherst99 | 0 | 1 | 0 | 0 | 0 | 0 | 0 | 1 | 0 |  |
| 223 | Siciwop | 0 | 1 | 0 | 0 | 0 | 0 | 0 | 1 | 47 |  |
| 224 | 2409:4072:21B:3AA2:0:0:11A7:88AD | 0 | 1 | 0 | 0 | 0 | 0 | 0 | 1 | 0 |  |
| 225 | 2401:4900:6280:34AD:623B:C6EC:2949:6609 | 0 | 1 | 0 | 0 | 0 | 0 | 0 | 1 | 134 |  |
| 226 | 2405:201:E029:B0A3:B15D:1561:12BF:62D7 | 0 | 1 | 0 | 0 | 0 | 0 | 0 | 1 | 1 |  |
| 227 | 117.200.151.237 | 0 | 1 | 0 | 0 | 0 | 0 | 0 | 1 | 0 |  |
| 228 | Suyash.dwivedi | 0 | 1 | 0 | 0 | 0 | 0 | 0 | 1 | 136 |  |
| 229 | Gunamurugesan | 0 | 1 | 0 | 0 | 0 | 0 | 0 | 1 | 185 |  |
| 230 | 2409:4072:507:8B0C:D898:BBF0:C081:D598 | 0 | 1 | 0 | 0 | 0 | 0 | 0 | 1 | 0 |  |
| 231 | 180.188.249.108 | 0 | 1 | 0 | 0 | 0 | 0 | 0 | 1 | 103 |  |
| 232 | Anupamdutta73 | 0 | 1 | 0 | 0 | 0 | 0 | 0 | 1 | 0 |  |
| 233 | 27.5.159.28 | 0 | 1 | 0 | 0 | 0 | 0 | 0 | 1 | 106 |  |
| 234 | 2401:4900:628F:B54C:E943:566B:FDDD:DFAD | 0 | 1 | 0 | 0 | 0 | 0 | 0 | 1 | 0 |  |
| 235 | Articist | 0 | 1 | 0 | 0 | 0 | 0 | 0 | 1 | 303 |  |
| 236 | 2401:4900:4D42:E4E:62CA:5454:8709:63E6 | 0 | 1 | 0 | 0 | 0 | 0 | 0 | 1 | 0 |  |
| 237 | DMacks | 0 | 1 | 0 | 0 | 0 | 0 | 0 | 1 | 20 |  |
| 238 | CXPathi | 0 | 1 | 0 | 0 | 0 | 0 | 0 | 1 | 0 |  |
| 239 | FMSky | 0 | 1 | 0 | 0 | 0 | 0 | 0 | 1 | 0 |  |
| 240 | 194.98.67.18 | 0 | 1 | 0 | 0 | 0 | 0 | 0 | 1 | 79 |  |
| 241 | 2409:4072:6C9C:FA29:9075:E1D0:4A5A:130D | 0 | 1 | 0 | 0 | 0 | 0 | 0 | 1 | 30 |  |
| 242 | SATHISHKUMAR576 | 0 | 1 | 0 | 0 | 0 | 0 | 0 | 1 | 55 |  |
| 243 | Pounrajsurya | 0 | 1 | 0 | 0 | 0 | 0 | 0 | 1 | 115 |  |
| 244 | 106.66.143.82 | 0 | 1 | 0 | 0 | 0 | 0 | 0 | 1 | 0 |  |
| 245 | 2402:4000:13C0:357C:1:0:838D:8191 | 0 | 1 | 0 | 0 | 0 | 0 | 0 | 1 | 0 |  |
| 246 | 2401:4900:4A91:C208:5BE5:40C4:1375:391C | 0 | 1 | 0 | 0 | 0 | 0 | 0 | 1 | 82 |  |
| 247 | 2001:8F8:1825:13A4:E84E:591E:7629:6DEE | 0 | 1 | 0 | 0 | 0 | 0 | 0 | 1 | 0 |  |
| 248 | 157.46.87.116 | 0 | 1 | 0 | 0 | 0 | 0 | 0 | 1 | 2 |  |
| 249 | 2409:4065:214:EE2C:0:0:532:B8A5 | 0 | 1 | 0 | 0 | 0 | 0 | 0 | 1 | 45 |  |
| 250 | Masum Ibn Musa | 0 | 1 | 0 | 0 | 0 | 0 | 0 | 1 | 0 |  |
| 251 | 122.183.158.130 | 0 | 1 | 0 | 0 | 0 | 0 | 0 | 1 | 34 |  |
| 252 | 157.49.164.83 | 0 | 1 | 0 | 0 | 0 | 0 | 0 | 1 | 119 |  |
| 253 | Senthilgyan | 0 | 1 | 0 | 0 | 0 | 0 | 0 | 1 | 0 |  |
| 254 | 2402:3A80:195D:E293:EBBB:8F45:F9C3:4EF1 | 0 | 1 | 0 | 0 | 0 | 0 | 0 | 1 | 43 |  |
| 255 | 2409:4072:6D04:BB0B:0:0:540B:410E | 0 | 1 | 0 | 0 | 0 | 0 | 0 | 1 | 213 |  |
| 256 | Jü | 0 | 1 | 0 | 0 | 0 | 0 | 0 | 1 | 12 |  |
| 257 | 2409:4070:2D40:8CEE:38AA:339F:7927:DB36 | 0 | 1 | 0 | 0 | 0 | 0 | 0 | 1 | 0 |  |
| 258 | Raj.sathiya | 0 | 1 | 0 | 0 | 0 | 0 | 0 | 1 | 265 |  |
| 259 | 2409:4072:716:1089:0:0:1C84:18AD | 0 | 1 | 0 | 0 | 0 | 0 | 0 | 1 | 50 |  |
| 260 | 2402:3A80:411:489D:CF98:10CE:2F93:E0EE | 0 | 1 | 0 | 0 | 0 | 0 | 0 | 1 | 0 | } |
# சுமத்திரா மரங்கொத்தி

**சுமத்திரா மரங்கொத்தி** (*Sumatran woodpecker*)*(பைகசு டெடெமி)* என்பது பிசிடே பறவை குடும்பத்தினைச் சார்ந்த சிற்றினமாகும். இது முன்னர் சாம்பல்-தலை மரங்கொத்தியின் (பைகசு *கேனசு*) துணையினமாகக் கருதப்பட்டது. ஆனால் 2021-ல் பன்னாட்டுப் பறவைகள் ஆணையத்தினால் தனிச் சிற்றினமாக அறிவிக்கப்பட்டது.  
இது சுமத்ராவில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# எடுவருடு தானியேல் வான் ஊர்ட்டு

**எடுஆர்ட் டேனியல் வான் ஊர்ட்** (*Eduard Daniël van Oort*)(31 அக்டோபர் 1876-ல் பார்னெவெல்ட், கெல்டர்லேண்டில் &ndash; 21 செப்டம்பர் 1933 லைடனில் ) என்பவர் நெதர்லாந்து நாட்டினைச் சார்ந்த பறவையியலாளர் ஆவார்.  
ஊர்ட், லைடனில் உள்ள இயற்கை வரலாற்று ரிஜ்க்அருங்காட்சியகத்தில் பறவைச் சேகரிப்பின் பொறுப்பாளராக இருந்தார். 1915-ல் இவர் இந்த அருங்காட்சியகத்தின் இயக்குநராக நியமிக்கப்பட்டார். இவர் இறக்கும் வரை இந்த பதவியிலிருந்தார். இவர் மரினஸ் அட்ரியனஸ் கோயிகோக் (1873-1944) உடன் *தகடுகளுடன், ஆர்னிதோலோஜியா நீர்லாண்டிகா, டி வோகல்ஸ் வான் நெடர்லேண்ட்* (1922-1935) எழுதினார். இந்த தட்டுகள் பின்னர் ஹாரி விதர்பியால் *தி ஹேண்ட்புக் ஆஃப் பிரித்தானிய பேர்ட்ஸ்* (1938-1941) பயன்படுத்த உரிமம் பெற்றன.  
இந்தோனேசியப் பல்லி சிற்றினம், *லெபிடோடாக்டைலசு ஊர்தி*, என்பது இவரது நினைவாகப் பெயரிடப்பட்டது.
# செதில் வயிற்று மரங்கொத்தி

**செதில் வயிற்று மரங்கொத்தி** (*Scaly-bellied woodpecker*)(*பைகசு இசுகோமேடசு)* என்ற மரங்கொத்தி பிசிடே பறவை குடும்பத்தினைச் சார்ந்த சிற்றினமாகும். இது இந்தியத் துணைக் கண்டத்திலும் இதனைச் சார்ந்த ஆப்கானித்தான், ஈரான், இந்தியா, நேபாளம், பாக்கித்தான் மற்றும் துர்க்மெனிஸ்தான் ஆகிய நாடுகளை ஒட்டிய பகுதிகளில் காணப்படுகிறது.
# செதில் வயிற்று மரங்கொத்தி

## வாழிடம்

இதன் இயற்கை வாழிடங்கள் *போரியல்* காடுகள், வெப்பமண்டல காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.
# செதில் வயிற்று மரங்கொத்தி

## விளக்கம்

இந்த மரங்கொத்தியின் மார்பகத்திலிருந்து புணர் புழை வரை தனித்துவமான பெரிய பச்சை நிற செதில்கள் காணப்படும். இந்த மரங்கொத்தி, செதிள்வயிற்றுப் பச்சைச் சின்ன மரங்கொத்தியைப் போன்றது. ஆனால் பெரியது மற்றும் கோடுகள் இல்லாத தொண்டை மற்றும் மேல் மார்பகத்துடன். கருப்பு முடிகளுடன் வேறுபடுகிறது. ஆணில் உச்சி சிவப்பு நிறத்திலும், பெண்ணில் கருப்பாகவும், பெரிய வெளிறிய அலகுடன் காணப்படும்.
# பிரசியோடைமியம்(III) புளோரைடு

**பிரசியோடைமியம்(III) புளோரைடு** (*Praseodymium(III) fluoride*) என்பது PrF<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியத்தின் அதிக நிலைப்புத்தன்மை கொண்ட புளோரைடு உப்பாக இது அறியப்படுகிறது.
# பிரசியோடைமியம்(III) புளோரைடு

## தயாரிப்பு

பிரசியோடைமியம்(III) நைட்ரேட்டுடன் சோடியம் புளோரைடு வினைபுரியும்போது பிரசியோடைமியம்(III) புளோரைடு ஒரு படிகத் திண்மமமாக உருவாகிறது.:
: Pr(NO<sub>3</sub>)<sub>3</sub> + 3 NaF → 3 NaNO<sub>3</sub> + PrF<sub>3</sub>
# பிரசியோடைமியம்(III) புளோரைடு

## இதையும் காண்க

- பிரசியோடைமியம்(IV) புளோரைடு
# பிரசியோடைமியம்(IV) புளோரைடு

**பிரசியோடைமியம்(IV) புளோரைடு** (*Praseodymium(IV) fluoride*) என்பது PrF<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் டெட்ராபுளோரைடு என்ற பெயராலும் இது அழைக்கப்படுகிறது. புளோரின் மற்றும் |பிரசியோடைமியத்தின் உயர் ஆக்சிசனேற்ற உப்பாக இது அறியப்படுகிறது. இளம் மஞ்சள் நிற படிகங்களாக பிரசியோடைமியம்(IV) புளோரைடு உருவாகிறது.
# பிரசியோடைமியம்(IV) புளோரைடு

## தயாரிப்பு

பிரசியோடைமியம்(IV) ஆக்சைடின் மீது கிரிப்டான் இருபுளோரைடை செலுத்தும்போது பிரசியோடைமியம்(IV) புளோரைடு ஒரு படிகத் திண்மமமாக உருவாகிறது.:
::<math>\mathsf{ PrO_2 + 2 KrF_2 \ \xrightarrow{}\ PrF_4 + O_2 + 2 Kr }</math>
சோடியம் அறுபுளோரோபிரசியோடைமேட்டு(IV) சேர்மத்தை நீர்ம ஐதரசன் புளோரைடுடன்
சேர்த்து வினைபுரியச் செய்தாலும் பிரசியோடைமியம்(IV) புளோரைடு உருவாகிறது:
::<math>\mathsf{ Na_2[PrF_6] + 2 HF \ \xrightarrow{}\ PrF_4\downarrow + 2 NaHF_2 }</math>
# பிரசியோடைமியம்(IV) புளோரைடு

## பண்புகள்

இளம் மஞ்சள் நிற படிகங்களாக பிரசியோடைமியம்(IV) புளோரைடு காணப்படுகிறது. யுரேனியம் டெட்ராபுளோரைடு (UF4) போன்ற எதிர்கனசதுரக் கட்டமைப்பில் படிகங்கள் காணப்படுகின்றன.
வெப்பப்படுத்தும்போது பிரசியோடைமியம்(IV) புளோரைடு சிதைவடைகிறது.
::<math>\mathsf{ 2 PrF_4 \ \xrightarrow{90^oC}\ 2 PrF_3 + F_2 }</math>  
நான்கு இணைதிறன் பிரசியோடைமியம் நேர்மின் அயனிகள் காரணமாக (Pr3<sup>+</sup> / Pr4+: +3.2 V) அதிக பிராசோடைமியம்(IV) புளோரைடு நீரில் சிதைந்து ஆக்சிசனை வெளியிடுகிறது.
# இலௌரிச்சு தேன்சிட்டு

**லவ்ரிட்ஜ் தேன்சிட்டு** (*Loveridge's sunbird*)*(சின்னைரிசு லவ்ரிட்ஜ்)* என்பது நெக்டாரினிடே பறவை குடும்பத்தினைச் சார்ந்த சிற்றினமாகும். இது தன்சானியாவில் காணப்படும் அகணிய உயிரி ஆகும்.  
இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.  
இதனுடைய பொதுவான மற்றும் அறிவியற் பெயர் அமெரிக்க ஹெர்பெட்டாலஜிஸ்ட் ஆர்தர் லவ்ரிட்ஜை நினைவுபடுத்துகின்றன.
# மயொட்டே தேன்சிட்டு

**மயோட் தேன்சிட்டு** (*Mayotte sunbird*)(*சின்னைரிசு கோக்வெரெல்லி*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இது மயோட்டே மற்றும் கோமரோசு தென்கிழக்கு எல்லையில் காணப்படுகின்றன. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.
# உசைனிவாலா

**உசைனிவாலா** (**Hussainiwala**) இந்தியாவின் பஞ்சாப்-பாகிஸ்தான் எல்லைப்புறத்தில் அமைந்த கிராமம் ஆகும். இது பெரோசுபூர் மாவட்டத்தில் சத்லஜ் ஆற்றின் கரையில் உள்ளது. இதன் மறுகரையில் பாகிஸ்தான் நாட்டின் கந்தா சிங் வாலா கிராமம் உள்ளது. பெரோஸ்பூர் மாவட்டத்தின் நிர்வாகத் தலைமையிடமான பெரோஸ்பூர் நகரத்திலிருந்து 10 கிலோ மீட்டர் தொலைவிலும், அமிர்தசரஸ் நகரத்திற்கு தெற்கே 100 கிலோ மீட்டர் தொலைவிலும் உள்ளது. இந்திய சுதந்திர போராட்ட வீரர்களான பகத்சிங், சுக்தேவ் தாப்பர் மற்றும் சிவரம் ராச்குரு ஆகியோரின் நினைவாக நிறுவப்பட்ட உசைனிவாலா தேசிய தியாகிகள் நினைவிடம் உசைனிவாலா கிராமத்தில் அமைந்துள்ளது.உசைனி வாலாவில் இந்தியா-பாகிஸ்தான் சாலை உள்ளது.
# உசைனிவாலா

## இதனையும் காண்க

- உசைனிவாலா தேசிய தியாகிகள் நினைவிடம்  
- கந்தா சிங் வாலா
# கந்தா சிங் வாலா

**கந்தா சிங் வாலா** *(Ganda Singh Wala)* பாகிஸ்தான் நாட்டின் பஞ்சாப் மாநிலத்தைச் சேர்ந்த கசூர் மாவட்டத்தின் கிழக்குப் பகுதியில், இந்திய எல்லையை ஒட்டியுள்ள சிற்றூர் ஆகும். இது சத்லஜ் ஆற்றின் மேற்குக் கரையில் உள்ளது. கிழக்குக் கரையில் இந்தியாவைச் சேர்ந்த உசைனிவாலா என்னும் சிற்றூர் உள்ளது. கந்தா சிங் வாலாவில் உள்ள பாகிஸ்தான் எல்லைச்சாவடியில் நாள்தோறும் மாலையில் தேசியக் கொடி இறக்கும் நிகழ்ச்சி நடைபெறுகிறது. இது லாகூரிலிருந்து 45 நிமிட பயணத் தொலைவில் உள்ளது.
# கந்தா சிங் வாலா

## இதனையும் காண்க

- உசைனிவாலா
- உசைனிவாலா தேசிய தியாகிகள் நினைவிடம்
# லோக் இன்சாப் கட்சி

**லோக் இன்சாப் கட்சி** (**Lok Insaaf Party** (தமிழாக்கம்:மக்கள் நீதிக்கட்சி), இந்த பஞ்சாப் மாநிலக் கட்சியை 2016-ஆம் ஆண்டில் சிமர்ஜித் சிங் பைன்ஸ் ஆவார்.ஆதம் நகர் மற்றும் லூதியானா ஆகிய இரண்டு சட்டமன்றத் தொகுதிகளைக் கைப்பற்றியது.போட்டியிட்ட ஐந்து தொகுதிகளில் இக்க்கட்சி 26.46% வாக்குகள் பெற்றது  
2019 நாடாளுமன்ற மக்களவைத் தேர்தலில் லோக் இன்சாப் கட்சி 3 இடங்களில் போட்டியிட்டு அனைத்திலும் தோல்வியை சந்தித்தது.
# திருவம்பாடி சிவசுந்தர்

**திருவம்பாடி சிவசுந்தர்** (*Thiruvambadi Sivasundar*) (பிறப்பு; சுமார் 1964 - மார்ச் 11, 2018) என்பது இந்தியாவின் கேரளாவில் திருச்சூரில் உள்ள திருவம்பாடி சிறீ கிருஷ்ணன் கோவிலில் வாழ்ந்த ஒரு இந்திய யானையாகும். இதன் அழகின் காரணமாக "அழகிந்தே தம்புரான்" என்றும் "பூரநாயகன்" என்றும் அழைக்கப்பட்டது.
# திருவம்பாடி சிவசுந்தர்

## தொழில்

இந்த யானைக்கு முதலில் **பூக்கோடன் சிவன்** என்று பெயரிடப்பட்டது. இது முன்பு மரத்தொழிற்சாலையில் பணிபுரிந்தது. 2003ல், தொழிலதிபர் சுந்தர் மேனனால் ₹28 இலட்சத்துக்கு வாங்கப்பட்டது. மேனன் அதைத் திருவம்பாடி சிறீ கிருஷ்ணர் கோவிலில் தெய்வத்திற்குக் காணிக்கையாக வழங்கினார். அன்று முதல் திருச்சூர் ஒவ்வொரு ஆண்டும் பூரம் திருவிழாவின் போது கோயில் சார்பில் கடவுள் சிலையை சுமந்து வந்தது.
# திருவம்பாடி சிவசுந்தர்

## இறப்பு

இது, மார்ச் 11, 2018 அன்று அதிகாலை 1:30 மணியளவில் இறந்தது. இது தனது வாழ்நாளின் கடைசி 67 நாட்களாக மலச்சிக்கலால், உடல் எடை குறைந்ததன் காரணமாக சிகிச்சை பெற்று வந்தது.  
இதன் இறுதி ஊர்வலத்தில் ஆயிரக்கணக்கானோர் கலந்து கொண்டனர். பின்னர் கேரளாவில் உள்ள கொடநாடுக்கு இதன் உடல் கொண்டு செல்லப்பட்டு தகனம் செய்யப்பட்டது.
# சிரக்கூசாவின் முதலாம் தியோனீசியசு

முதலாம் **தியோனீசியசு** அல்லது **மூத்த தியோனீசியசு** (கி.மு. சு.432-367) என்பவர் பண்டைய கிரேக்க சர்வாதிகாரி ஆவார். இவர் சிசிலியில் உள்ள சிரக்கூசாவின் ஆட்சியாளராக இருந்தார். இவர் சிசிலி மற்றும் தெற்கு இத்தாலியில் பல நகரங்களைக் கைப்பற்றினார். சிசிலியில் கார்தேசின் செல்வாக்கை எதிர்த்தார். மேலும், மேற்கு கிரேக்க குடியேற்றங்களில் சிரக்கூசா நகர அரசை மிகவும் சக்திவாய்ந்த ஒன்றாக மாற்றினார். இவர் மிக மோசமான, கொடூரமான, பழிவாங்கும் சர்வாதிகாரிக்கு எடுத்துக்காட்டாக பழங்காலத்தில் கருதப்பட்டார்.
# சிரக்கூசாவின் முதலாம் தியோனீசியசு

## மூத்த தியோனீசியசின் துவக்ககால வாழ்க்கை

தியோனீசியசு அரசு அலுவலகத்தில் எழுத்தராக தனது பணி வாழ்க்கையைத் தொடங்கினார். கிமு 409 இல் தொடங்கிய கார்தேசுக்கு எதிரான போரில் இவர் செய்த சாதனைகள் காரணமாக, கிமு 406 இல் இவர் உச்ச இராணுவத் தளபதியாக தேர்ந்தெடுக்கப்பட்டார். அடுத்த ஆண்டில் இவர் முழு அதிகாரத்தையும் கைப்பற்றி சர்வாதிகாரி ஆனார். இவர் அரிஸ்டோமாச் என்பவரை மணந்தார். அவருக்கு அரேட் என்ற மகள் இருந்தாள். அவர் அதே நேரத்தில் லோக்ரிசின் டோரிசு என்பவரையும் திருமணம் செய்து கொண்டார். அவருக்கு மகனாக சிரக்கூசாவின் இரண்டாம் தியோனிசியஸ் பிறந்தார்.
# சிரக்கூசாவின் முதலாம் தியோனீசியசு

## கூலிப்படை மற்றும் எதேச்சதிகாரம்

தியோனீசியசின் ஒரு ஆதரவாளர் மீது ஒரு தவறான தாக்குதல் நடத்தப்பட்டது. அதன் பிறகு இவரது ஆதரவாளரைக் காக்க 600 கூலிப்படையினர் இவருக்கு வழங்கப்பட்டனர். இதன் பிறகு தியோனீசியசின் கொடுங்கோன்மை எழுச்சி பெறத் தொடங்கியது. இவர் இந்தக் காவலர்களை ஆயிரமாக அதிகரித்துக் கொண்டார். படிப்படியாக தனது அதிகாரத்தை பலப்படுத்திய இவர் ஒரு சர்வாதிகாரியாக தன்னை நிலைநிறுத்திக் கொண்டார். இவர் பழைய கூலிப்படையினரைப் பணியமர்த்தினார். அவர்கள் பெரும்பாலும் சிலேரியோய்களாக இருந்தனர். இவர் தனது கூலிப்படையை காவல்படை சமூகத்தின் அனைத்து பகுதிகளிலும் திணித்தார். சிரக்கூசாவில் சனநாயகம் முடிந்துவிட்டது என்பதை இந்தச் செயல் காட்டியது. கொடுங்கோன்மையை தத்துவ ரீதியாக எதிர்த்தவர்களால் கி.மு. 403 ஆம் ஆண்டிலேயே தியோனிசியசின் நிலை அச்சுறுத்தலுக்கு உள்ளானது. கடந்த காலத்தில் கொரிந்து முதல் ஏதென்ஸ் வரையிலான கொடுங்கோலர்களை பதவி நீக்கம் செய்த எசுபார்த்தா தியோனீசியசு மற்றும் அவரது எதேச்சதிகாரத்தை தடுக்கவில்லை. உண்மையில், வரலாற்றாசிரியர் தியோடோரசு சிக்குலசின் கூற்றுப்படி, இருதரப்புக்கும் இடையிலான மிகவும் நல்ல உறவு நீடித்தது.  
எசுபார்த்தாவின் அதிகாரத்தின் கீழ் இருந்த பகுதிகளில் இருந்து கட்டாய ஆள் சேர்ப்பு மூலம் கூலிப்படையினரை சேர்த்துக்கொள்ள சிறப்புரிமையையும் தியோனீசியசு பெற்றார். தியோனீசியசின் அடுத்தடுத்த நடவடிக்கைகள் நான்காம் நூற்றாண்டு கிரேக்க நாடுகளில் தொடர்ச்சியான ஒரு விதிமுறையாக மாறியது. கூலிப்படைகளும் பரவலானது. கூலிப்படையினரும் கொடுங்கோலரும் கைகோர்த்துச் செயல்பட்டனர். எடுத்துக்காட்டாக, "சர்வாதிகாரிகளின் பாதுகாப்பு முற்றிலும் கூலிப்படையினரின் விசுவாசம், சக்தி ஆகியவற்றை சார்ந்து உள்ளது" என்று பாலிபியஸ் குறிப்பிட்டார். முழுமையான அரசாட்சிக்கு சில வகையான "பாதுகாவலர்" (அதாவது ஒரு தனிப்பட்ட இராணுவம்) தேவை என்று அரிசுட்டாட்டில் மற்றும் தேர்ந்தெடுக்கப்பட்ட ஒரு சர்வாதிகாரிக்கு உகந்த எண்ணிக்கையிலான தொழில்முறை வீரர்கள் பணியமர்த்தப்பட வேண்டும். மிகக் குறைவான எண்ணிக்கையில் இருந்தால் சர்வாதிகாரியின் சக்தியைக் குறைத்துக்கொள்ள உட்படுத்துவார்கள். அதே சமயம் தொழில்முறை வீரர்கள் பலர் இருந்தால் காவல்துறையையே அச்சுறுத்துவார்கள். தியோனீசியஸ் தனது ஆட்சியின் போது அதிகமான "பாதுகாவலர்களை" கட்டாய ஆளெடுப்பில் எடுக்க அனுமதிக்க வேண்டாம் என்று சைராகஸ் மக்கள் எச்சரிக்கப்பட்டனர் என்று தத்துவவாதி குறிப்பிடுகிறார்.  
இவரது வாழ்க்கை பிலிஸ்டஸால் எழுதப்பட்டது.
# சிரக்கூசாவின் முதலாம் தியோனீசியசு

## அறிவுசார் சுவைகள்

ஏதென்சின் சர்வாதிகாரி பிசிஸ்ட்ராடசைப் போலவே, தியோனீசியசும் வரலாற்றாசிரியர்கள் ஃபிலிஸ்டஸ், கவிஞர் பிலோக்செனசு மற்றும் தத்துவஞானி பிளேட்டோ போன்ற இலக்கியவாதிகளை விரும்பினார். ஆனால் அவர்களை மனம் போன போக்கில் நடத்தினார். புளூட்டாக் தனது ஆன் தி பார்ச்சூன் ஆஃப் அலெக்சாந்தரில் இந்தக் கதையின் ஒரு பதிப்பை விவரிக்கிறார்.  
இவர் தன்னை ஒரு எழுத்தாளராகவும், இலக்கியத்தின் புரவலராகவும் காட்டிக்கொண்டார்; இவரது கவிதைகள், பிலோக்சானசால் கடுமையாக விமர்சிக்கப்பட்டன. ஒலிம்பிக் விளையாட்டுக்களில் சலசலப்பை ஏற்படுத்தின. ஆனால், ஏதென்சில் உள்ள *லீனியாவில் ஹெக்டரின்* மீட்புக்கான சோக நாடகத்திற்கான பரிசைப் பெற்றதால், இவர் மிகவும் உற்சாகமடைந்தார், சில ஆதாரங்களின்படி, இவர் உற்சாக மிகுதியால் குடித்து அதனால் மரணம் அடைந்தார் என்றும் கூறப்படுகிறது.
# சிரக்கூசாவின் முதலாம் தியோனீசியசு

## வரலாற்று முக்கியத்துவமும் மரபும்

தியோனீசியஸ் கிரேக்க மற்றும் ஐரோப்பிய வரலாற்றில் முக்கிய மனிதர்களில் ஒருவர் ஆவார். சிசிலிக்கான கிரேக்கர்களுக்கும் கார்தேசுக்கும் இடையிலான போராட்டத்தில் இவர் ஒரு வெற்றியாளராக இருந்தார். இவர் சைராகுசை கிரேக்க உலகின் மிகவும் சக்திவாய்ந்த நகராக மாற்றினார். மேலும் சிசிலியிலிருந்து இத்தாலி வரை பரவிய பேரரசாக மாற்றினார். இந்தப் பேரரசு பெயரளவில் ஒரு அரசியலமைப்பு உள்ள குடியரசாக இருந்தாலும், உண்மையில் இது முடியாட்சியாக இருந்த முதல் கிரேக்கப் பேரரசு ஆகும். இதில் தியோனீசியஸ் பேரரசர் அலெக்சாந்தர் மற்றும் அவருக்கு அப்பால் அகஸ்டசின் சாதனைகளை முன்மாதிரியாக இருந்தார். இவர் தனது வாழ்நாளில் தெய்வீக மரியாதைகளைப் பெற்ற முதல் கிரேக்க ஆட்சியாளர்களில் ஒருவராக இருந்து பிற்கால ஆட்சியாளர்களுக்கு ஒரு தவறான முன்னுதாரனமாக இருந்தார். மேலும், இவர் முற்றுகை இயந்திரங்கள் போன்ற இராணுவத் தொழில்நுட்பங்களில் புதுமைகளைப் புகுத்தினார். இது பேரரசர் அலெக்சாந்தர் மற்றும் பிற்காலத் தளபதிகளால் போரின் நிலையான அம்சமாக மாற்றபட்டது.
# சிரக்கூசாவின் முதலாம் தியோனீசியசு

## சைராகஸ் சுவர்கள்

கிமு 402 இல், தியோனீசியசு சிராகுசைச் சுற்றி மதில் சுவர்களைக் கட்டத் தொடங்கினார். அதில் கவனத்துற்குரியது யூரியாலஸ் கோட்டை ஆகும். அது சைராகுசின் வடமேற்கில் உள்ள பீடபூமியைப் பாதுகாத்தது. அதன் எச்சங்கள் இன்றும் காணப்படுகின்றன. கிமு 397 இல் சுவர்கள் கட்டி முடிக்கப்பட்டன. அவை பின்வருமாறு இருந்தன:  
- நீளம்: 27 கிலோமீட்டர்
- அடிப்பகுதியின் அகலம்: 3.3 மீ முதல் 5.35 மீ
- சுற்றுவட்டத்தில் அறியப்பட்ட கோபுரங்களின் எண்ணிக்கை: 14 (யூரியாலோஸ் உட்பட)
- மிகப்பெரிய கோபுரம்: 8.5 மீ x 8.5 மீ
- அகழி (யூரியாலோஸ் கோட்டையில்): 9 மீ  
இவ்வளவு பெரிய கோட்டையைக் கட்டுவது என்பது 5 ஆண்டுகளுக்கு ஒவ்வொரு நாளும் 300 டன் கற்களை நிறுவுவதாக இருக்கும்.
# சிரக்கூசாவின் முதலாம் தியோனீசியசு

## இதையும் காண்க

- தாமனும், பித்தியாசும்
# திருவம்பாடி சிறீ கிருஷ்ணர் கோவில்

**திருவம்பாடி சிறீ கிருஷ்ணர் கோயில்** (*Thiruvambadi Sri Krishna Temple*) என்பதுஇந்தியாவின் கேரளாவில் உள்ள திருச்சூர் நகரில் உள்ள ஒரு இந்துக் கோயிலாகும். இந்த கோவிலின் முக்கிய தெய்வங்கள் குழந்தை வடிவில் கிருட்டிணன், பத்திரகாளி தேவியுமாவர். இங்கு இருவருக்கும் சமமான முக்கியத்துவம் உள்ளது. பிள்ளையார், சாஸ்தா, பிரம்மராட்சர்கள் ஆகியோருக்கு உப சன்னதிகள் உள்ளன. மேலும் கோயிலுக்குப் பின்னால் பிள்ளையாருக்கு ஒரு உபகோயில் உள்ளது. கேரளாவின் மிகப்பெரிய உள்ளூர் திருவிழாவான திருச்சூர் பூரத்தில் பங்கேற்கும் இரண்டு போட்டி குழுக்களில் இந்த கோவிலும் ஒன்றாகும். பகவத் கீதை பாராயணம் கோவிலை உயிர்ப்பிக்கிறது. தேவஸ்வம் மக்களுக்கு தினமும் மதிய உணவு இலவசமாக வழங்குகிறது.  
வேட்டியும், புடவையும் மட்டுமே அணிந்து செல்ல வேண்டும். நவீன ஆடைகள் அனுமதிக்கப்படுவதில்லை.
# திருவம்பாடி சிறீ கிருஷ்ணர் கோவில்

## இதனையும் பார்க்கவும்

- கோழிக்கோட்டில் உள்ள திருவம்பாடி
- திருவம்பாடி சிவசுந்தர்
# தாமனும், பித்தியாசும்

**தாமனின்** கதை (*Damon* (; , gen. Δάμωνος) மற்றும் **Pythias** (;
அல்லது
; அல்லது **Phintias**, ) என்பது பண்டைய கிரேக்க வரலாற்று எழுத்துகளில் உள்ள ஒரு தொன்மக்கதையாகும். இது நட்பின் மேன்மையை விளக்குகிறது. சிரக்கூசாவின் சர்வாதிகாரியான தியோனீசியசுக்கு எதிராக சதி செய்ததாக பித்தியாசு மீது குற்றம் சாட்டப்படுகிறது. பித்தியாசு தனது கடமைகள் சிலவற்றை முடித்துவர அனுமதிக்குமாறு தியோனீசியசைக் கோருகிறார். பிதியாசின் நண்பனான தாமன் பிணைக் கைதியாக இருக்க வேண்டும் என்ற நிபந்தனையின் பேரில் தியோனீசியசு அதற்கு ஒப்புக்கொள்கிறார். அதன்படி பித்தியாசு திரும்பி வராவிட்டால், அவருக்குப் பதிலாக தாமன் தூக்கிலிடப்பட வேண்டும் என்பதாகும். சரியான நேரத்தில் பித்தியாசு திரும்பி வருகிறார். அவர்களின் நட்பில் உள்ள அன்பையும் நம்பிக்கையையும் கண்டு வியந்த தியோனிசியசு அவர்கள் இருவரையும் விடுவிக்கிறார்.
# தாமனும், பித்தியாசும்

## கிரேக்க தொன்மக்கதை

அரிஸ்டோக்செனஸ் கூற்றின்படி, பித்தியாசு மற்றும் அவரது நண்பர் தாமன், மற்றும் பலர் மெய்யியலாளர் பிதாகரசை பின்பற்றுபவர்கள், கொடுங்கோலன் முதலாம் தியோனீசியசின் ஆட்சியின் போது சைராகசுக்கு பயணம் செய்தனர். சர்வாதிகாரிக்கு எதிராக பித்தியாசு சதி செய்ததாக குற்றம் சாட்டப்பட்டு மரண தண்டனை விதிக்கப்படுகிறது.  
தனக்கு விதிக்கபட்ட தண்டனையை ஏற்றுக்கொண்ட பித்தியாசு, தனது குடும்பத்தினரைச் சந்தித்து, குடும்ப காரியங்கள் சிலவற்றை ஒழுங்கு படுத்திவிட்டு விடைபெற்று வர கடைசியாக ஒருமுறை வீட்டிற்குத் சென்றுவர அனுமதிக்க வேண்டும் என்று மன்னரைக் கேட்டுக் கொண்டார். தான் முட்டாளாக விரும்பாத மன்னர் அதற்கு மறுத்துவிட்டார். பித்தியாசை விடுவித்தால், தப்பி ஓடிவிடுவார், திரும்பி வரமாட்டார் என்று அவர் கருதினார். பித்தியாசு வரும்வரை அவருக்கு பதிலாக தன்னை பணயக்கைதியாக்கிக்கொள்ள தாமன் ஒப்புக்கொண்டார். குறிப்பிட்ட நேரத்திற்குள் பித்தியாசு திரும்பவில்லை என்றால், தாமன் அவருக்குப் பதிலாக தூக்கிலிடப்படுவார் என்று மன்னர் கூறினார். இதற்கு தாமன் ஒப்புக்கொண்டார். அதன்பிறகு பித்தியாசு விடுவிக்கப்பட்டார்.  
பித்தியாசு திரும்பி வரமாட்டார் என்று தியோனீசியசு உறுதியாக நம்பினார். மேலும் பித்தியாசு திரும்பி வருவதாக உறுதியளித்த நாள் வந்தது விட்டது. தாமனுக்கு மரணதண்டனை நிறைவேற்ற மன்னர் கட்டளையிட்டார். ஆனால் மரணதண்டனை நிறைவேற்றுபவர் தாமனைக் கொல்லப் போகும் நேரத்தில், பித்தியாசு வந்துவிடுகிறார்.  
தாமதத்திற்கு தனது நண்பரிடம் மன்னிப்புக் கேட்டார். சைராகசுக்குத் திரும்பும் வழியில், கடற்கொள்ளையர்கள் தனது கப்பலைக் கைப்பற்றி இவரைக் கப்பலில் இருந்து தூக்கி எறிந்தனர். ஆனால் இவர் கரைக்கு நீந்திச் வந்து, சீராகுசுக்கு சரியான நேரத்தில் விரைவாகத் திரும்பி வந்து தன் நண்பனை காப்பாற்றினார்.  
இவர்களின் நட்பைக் கண்டு வியந்து, மகிழ்ச்சியடைந்த தியோனீசியசு இருவரையும் மன்னித்தார். மேலும் சர்வாதிகாரி அவர்களின் நட்பை வியந்து அவர்களின் மூன்றாவது நண்பராக மாற விரும்பினார். ஆனால் அது மறுக்கப்பட்டது என்றும் கூறப்படுகிறது.  
மற்றொரு பதிப்பு இது மன்னர் மற்றும் அவரது பிரபுக்களால் செய்யப்பட்ட திட்டமிடப்பட்ட சோதனை என்று கூறுகிறது. பித்தகோரியர்கள் தார்மீக வலிமை மற்றும் மேன்மைக்கு பெயர் பெற்றவர்கள், ஆனால் சிரக்கூசா அரசவையில் இருந்த சிலர் இந்த கூற்றை தவறானது என்று வாதிட்டனர். மற்றவர்கள் உடன்படவில்லை, எனவே அவர்கள் அரசனுடன் சேர்ந்து ஒரு சோதனை செய்ய திட்டம் வகுத்தனர். இரண்டு பித்தகோரியன்கள் நெருக்கடியின்போது அந்த நற்பெயருக்கு ஏற்றவாறு வாழ்வார்களா என்பதைக் கண்டறிய செய்யப்பட்ட சோதனை இது எனவும் கூறப்படுகிறது.
# சரோன்தாசு

**சரோந்தசு** (*Charondas* ) என்பவர் சிசிலி தீவின் கேடானியாவின் புகழ்பெற்ற சட்டமியற்றியவர் ஆவார். இவர் எப்போது வாழ்ந்தார் என்பது நிச்சயமற்றது; சிலர் இவரை பித்தகோரசின் (கி.மு. c. 580&nbsp;– கிமு 504) மாணவர் என்று அடையாளப்படுத்துகின்றனர். ஆனால் இவர் ரெஜியத்தின் அனாக்சிலசுக்கு (கிமு 494 – 476) முன்பு வாழ்ந்தார் என்று கூறலாம், ஏனெனில் இவருடைய சட்டங்கள் ரெஜியன்களின் பயன்பாட்டில் இருந்தன. அனாக்சிலாசால் அவை ஒழிக்கப்பட்டன. இவரது சட்டங்கள், முதலில் உரைநடையில் எழுதப்பட்டன. அவை சிசிலி மற்றும் இத்தாலியில் உள்ள மற்ற கால்சிடிக் குடியேற்றங்களில் ஏற்றுக்கொள்ளப்பட்டது.  
அரிஸ்டாட்டிலின் கூற்றுப்படி, இந்தச் சட்டங்களில் சரோன்தாசு பொய்ச் சாட்சியத்துக்கான நடவடிக்கைகளை அறிமுகப்படுத்தினார் என்பதைத் தவிர வேறு எதுவும் இல்லை, ஆனால் அவை உருவாக்கப்பட்ட துல்லியத்தைப் பற்றி அவர் உயர்வாகப் பேசுகிறார். சரோன்தாசு தனது சொந்த சட்டத்தை அவசரத்தில் மீறி வாள் அணிந்து பொது அவையில் நுழைந்ததால் தன்னைத்தானே கொன்று தற்கொலை செய்து கொண்டார். இதே போன்ற கதை சைராகுஸ் மற்றும் ஜாலூக்கசு போன்றோரின் கதைகளிலும் சொல்லப்படுகிறது.
# புளுட்டோனியம் பாசுபைடு

**புளுட்டோனியம் பாசுபைடு** (*Plutonium phosphide*) PuP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் பாசுபரசும் சேர்ந்து இச்சேர்மம் உருவாகிறது.
# புளுட்டோனியம் பாசுபைடு

## தயாரிப்பு முறை

தூளாக்கப்பட்ட புளுட்டோனியத்துடன் மிகையளவு பாசுபரசை சேர்த்து வினைபுரியச் செய்து தொடர்ந்து வினைபுரியாத பாசுபரசை காய்ச்சி வடித்தால் புளுட்டோனியம் பாசுபைடு கிடைக்கிறது.:
::<chem>Pu + P -> PuP</chem>
பாசுபீனை சூடுபடுத்தப்பட்ட புளுட்டோனியம் ஐதரைடு மீது செலுத்தினாலும் புளுட்டோனியம் பாசுபைடு கிடைக்கிறது.
::<chem>PuH3 + PH3 -> PuP + 3H2</chem>
# புளுட்டோனியம் பாசுபைடு

## இயற்பியல் பண்புகள்

Fm3m என்ற இடக்குழுவில் a = 0.5660 nm, Z = 4, என்ற அலகு அளபுருக்களுடன் சோடியம் குளோரைடு வகை கட்டமைப்பில் புளுட்டோனியம் பாசுபைடு கனசதுர வடிவத்தில் கருப்பு நிற படிகங்களாக உருவாகிறது.
# பெர்க்கிலியம்(III) நைட்ரேட்டு

| Name =
| IUPACName =
| PIN =
| SystematicName =
| OtherNames =
| data page pagename =  
| ImageFile = Berkelium.jpg
| ImageSize =
| ImageAlt =
| ImageName =
| ImageCaption = பெர்க்கிலியம்(III) நைட்ரேட்டு கரைசல்  
| Section1 =
| Section2 =
# விசுவநாதன் இரத்தினம்

**விசுவநாதன் இரத்தினம்** (*Viswanathan Ratnam*)(பிறப்பு 1 ஆகஸ்ட் 1932-இறப்பு 24 மே 2020) என்பவர் இந்திய நீதிபதி, இமாச்சலப்பிரதேசத்தின் உயர் நீதிமன்றத்தின் முன்னாள் தலைமை நீதிபதி மற்றும் இமாச்சலப்பிரதேச ஆளுநராகவும் பணியாற்றியவர் ஆவார்.
# விசுவநாதன் இரத்தினம்

## பணி

இரத்தினம் 1932-ல் பிறந்தார். இவர் இளநிலை அறிவியல் பட்டமும் இளங்கலைச் சட்டப் பட்டமும் பெற்று, 25 சூலை 1955-ல் வழக்கறிஞராகப் பதிவு செய்துகொண்டார். அவர் சென்னை உயர்நீதிமன்றத்தில் குடிமையியல் மற்றும் தொழிலாளர் விடயங்களில் பயிற்சியைத் தொடங்கினார். இரத்தினம் தமிழ்நாடு சட்ட உதவி வாரியத்தின் செயற்குழு உறுப்பினரானார். 25 சனவரி 1979 அன்று, சென்னை உயர் நீதிமன்றத்தின் நிரந்தர நீதிபதியாக நியமிக்கப்பட்டார். நவம்பர் 15, 1992 முதல், சென்னை உயர்நீதிமன்றத்தின் தற்காலிக தலைமை நீதிபதியாகவும் பொறுப்பேற்றார். நீதிபதி இரத்னம் 29 ஜனவரி 1994 அன்று இமாச்சலப் பிரதேச உயர் நீதிமன்றத்தின் தலைமை நீதிபதியாகப் பதவி உயர்வு பெற்று ஆகத்து 1, 1994 அன்று பதவியிலிருந்து ஓய்வு பெற்றார். மேலும் இவர் 19 நாட்கள் இமாச்சல பிரதேச ஆளுநராகப் பொறுப்பு வகித்துள்ளார்.
# சச்சின் இராச்சியம்

**சச்சின் இராச்சியம்** (**Sachin State**) (; ) பிரித்தானிய இந்தியாவின் ஆட்சியின் போது பம்பாய் மாகாணத்தில் இருந்த சூரத் முகமையின் மேற்பார்வையில் இருந்த இசுலாமிய சுதேச சமஸ்தானம் ஆகும். இதன் தலைநகரம் சச்சின் நகரம் ஆகும். இது தற்கால குஜராத் மாநிலத்தின் சூரத் மாவட்டத்தில் இருந்தது. 1931-ஆம் ஆண்டில் 127 சதுர கிலோ மீட்டர் பரப்பளவு கொண்டிருந்த சச்சின் இராச்சியத்தின் மக்கள் தொகை 22,107 ஆகும்.
# சச்சின் இராச்சியம்

## வரலாறு

சச்சின் இராச்சியம் 6 சூன் 1791 அன்று நவாப் முதலாம் அப்துல் கரீம் முகமது யாகூத் கான் என்பவரால் நிறுவப்பட்டது. இந்த இராச்சியத்தின் குடிமக்கள் பெரும்பான்மையினர் இந்துக்கள் ஆவார். எனும் பஷ்தூன் Abdul Karim Mohammad Yakut Khan I களால் நிறுவப்பட்டது.
துவக்கத்தில் சச்சின் இராச்சியம் மராத்தியப் பேரரசின்] பேஷ்வாக்களின் கட்டுப்பாட்டில் இருந்தது. பின்னர் 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சச்சின் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி, சூரத் முகமையின் கீழ் சுதேச சமஸ்தானமாக ஆட்சி செய்தனர்.  
இது பிரித்தானிய இந்தியாவின் பம்பாய் மாகாணத்தின் சூரத் முகமையின் கீழ் இருந்தது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி சச்சின் இராச்சியம் 1948-ஆம் ஆண்டில் பம்பாய் மாகாணத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி, சச்சின் இராச்சியம் குஜராத் மாநிலத்தில் இணைக்கப்பட்டது.தற்போது சச்சின் இராச்சியம் சூரத் மாவட்டத்தின் பகுதியாக உள்ளது.
# சச்சின் இராச்சியம்

## சச்சின் இராச்சிய ஆட்சியாளர்கள்

சச்சின் இராச்சிய ஆட்சியாளர்கள், பிரித்தானிய இந்தியாவின் 9 பீரங்கி குண்டுகள் மரியாதையுடைய சச்சின் இராச்சிய ஆட்சியாளர்கள் நவாப் பட்டத்துடன் ஆட்சி செய்தனர்.  
- 6 சூன் 1791 – 9 சூலை 1802 முதலாம் அப்துல் கரீம் முகமது யாகூத் கான்
- 9 சூலை 1802 – 25 மார்ச் 1853 முதலாம் இப்ராகிம் முகமது யாகூத் கான்
- 25 மார்ச் 1853 – 1 டிசம்பர் 1868 இரண்டாம் அப்துல் கரீம் முகமது யாகூத் கான்
- 1 டிசம்பர் 1868 – 4 மார்ச் 1873 இரண்டாம் இப்ராகிம் முகமது யாகூத் கான்
- 4 மார்ச் 1873 – 7 சனவரி 1887 அப்துல் காதிர் கான்
- 4 மார்ச் 1873 – சூலை 1886 .... -அரசப்பிரதிநிதி
- 7 பிப்ரவரி 1887 – 19 நவம்பர் 1930 மூன்றாம் இப்ராகிம் முகமது யாகூத் கான்
- 7 பிப்ரவரி 1887 – 4 மே 1907 .... - அரசப்பிரதிநிதி
- 19 நவம்பர் 1930 – 15 ஆகஸ்டு 1947 ஐதர் முகமது யாகூத் கான்
# சச்சின் இராச்சியம்

## இதனையும் காண்க

- சூரத் முகமை
- துணைப்படைத் திட்டம்
- சுதேச சமஸ்தானம்
- சுதேச சமஸ்தானங்களின் இணைப்பு ஒப்பந்தம்
- இந்திய மன்னராட்சி அரசுகளின் பட்டியல்
- தி இம்பீரியல் கெசட்டியர் ஆப் இந்தியா
# தரம்பூர் இராச்சியம்

**தரம்பூர் இராச்சியம்** (**Dharampur State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் தெற்கு குஜராத்தில் உள்ள வல்சாடு மாவட்டத்தின் பகுதிகளைக் கொண்டிருந்தது. இதன் தலைநகரம் தரம்பூர் ஆகும். 1892ஆம் ஆண்டின் மக்கள் தொகை கணக்கெடுப்பின் படி, தரம்பூர் இராச்சியம் 1823 சதுர கிலோ மீட்டர் பரப்பளவும், 1,102,000 மக்கள் தொகையும் கொண்டிருந்தது.
# தரம்பூர் இராச்சியம்

## வரலாறு

யில் நீல நிறத்தில் தரம்பூர் இராச்சியம்]]  
1680-ஆம் ஆண்டில் தரம்பூர் இராச்சியத்தை நிறுவியவர் இராஜபுத்திர குல சிசோடியா வம்சத்தின் சகாதேவன் ஆவார். மராத்தியப் பேரரசில் சிற்றரசாக இருந்த தரம்பூர் இராச்சியம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற தரம்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். தரம்பூர் இராச்சிய மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழங்கி மரியாதை செய்தனர்.  
இது பிரித்தானிய இந்தியாவின் பம்பாய் மாகாணத்தின் கீழ் செயல்பட்ட சூரத் முகமையின் கீழ் இருந்தது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி தரம்பூர் இராச்சியம் 1948-ஆம் ஆண்டில் பம்பாய் மாகாணத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி, இராச்சியம் குஜராத் மாநிலத்தில் இணைக்கப்பட்டது. தற்போது தரம்பூர் இராச்சியத்தின் பகுதிகள் வல்சாடு மாவட்டத்தில் உள்ளது.
# தரம்பூர் இராச்சியம்

## ஆட்சியாளர்கள்

தரம்பூர் இராச்சிய மன்னர்கள் ராணா அல்லது மகாராணா பட்டத்துடன் ஆட்சி செய்தனர்.  
- அக்டோபர் 1680 - 1727 சகாதேவன்
- 1727 - 1758 இரண்டாம் இராமதேவன்
- 1758 - 1774 தர்மதேவன்
- 1774 - 1777 முதலாம் நரன்தேவ்
- 1774 - 1777 மகாராணி பாய் குஷால் - அரசப்பிரதிநிதி
- 1777 - 1784 இரண்டாம் சோமதேவன்
- 1777 - 1784 மகாராணி பாய் குஷால் (இரண்டாம் முறை) -அரசப்பிரதிநிதி
- 1784 - 1807 ரூப்தேவன்
- 1784 - 1800 மகாராணி பாய் குஷால் குன்வர்பா -அரசப்பிரதிநிதி
- 1807 - 1857 முதலாம் விஜயதேவன்
- 1857 - 20 Jan 1860 இராமதேவன் மூன்றாம் விஜயதேவன்
- 20 சனவரி 1860&nbsp;– 17 செப்டம்பர் 1891 நாராயணதேவ இராமதேவன்
- 1891 - 26 மார்ச் 1921 மோகனதேவன் நாரயணதேவன்
- 26 மார்ச் 1921&nbsp;– 15 ஆகஸ்டு 1947 விஜயதேவன் மோகன்தேவன்
# தரம்பூர் இராச்சியம்

## இதனையும் காண்க

- சூரத் முகமை
- துணைப்படைத் திட்டம்
- சுதேச சமஸ்தானம்
- சுதேச சமஸ்தானங்களின் இணைப்பு ஒப்பந்தம்
- இந்திய மன்னராட்சி அரசுகளின் பட்டியல்
# விக்கிப்பீடியா:விக்கித் திட்டம் விலங்குரிமை/வார்ப்புருக்கள்

## பயனர் வார்ப்புரு

திட்டத்தில் தங்களை இணைத்துக் கொண்ட பயனர்கள் தங்களுடைய பயனர் பக்கத்தில் என வார்ப்புருவிற்கான குறியினை இடலாம். அது கீழ்கண்டவாறு தோற்றமளிக்கும்.  
விக்கித்திட்டம் விலங்குரிமை தொடர்பான கட்டுரைகளின் பேச்சுப் பக்கத்தில், என வார்ப்புருக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  
விலங்குரிமை தொடர்பான குறுங்கட்டுரைகளில் என வார்ப்புருக்கான குறிப்பினை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  
விலங்குரிமை தொடர்பான கட்டுரைகளை தொடங்கும்/மேம்படுத்தும் பயனர்களை இனங்கண்டு என வார்ப்புருக்கான குறிப்பினை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.
# விலங்குரிமை

திணிக்கப்பட்ட வண்ணம் அடைக்கப்பட்ட கோழிகள்]]  
**விலங்குரிமை** என்பது அனைத்து வலியுணர் விலங்குகளும் மனிதப் பயன்பாட்டுக்கு உட்படாமலிருக்கும் தார்மீக சுயமதிப்பையும் சுதந்திரத்தையும் கொண்டவை என்றும் துன்பத்திலிருந்து விடுபட்டிருக்க வேண்டிய அடிப்படை உரிமையைக் கொண்டவை என்றும் மனிதர்களுக்கிணையாக வாழ்வின் அடிப்படை நலத்தேவைகளைப் பெறும் உரிமையைக் கொண்டவை என்றும் கூறும் மெய்யியல் ஆகும். பொதுவாகக் கூறின், உலகவழக்கில் "விலங்குரிமை" என்னும் சொல் "விலங்கினப் பாதுகாப்பு" என்றும் "விலங்கின விடுதலை" என்றும் கொள்ளப்படுகிறது. சுருங்கக் கூறின், தனிமனிதனுக்குத் தரப்படும் வாழத் தேவையான அடிப்படை உரிமைகளும் பாதுகாப்பும் – அஃதாவது எக்காரணத்தைக் கொண்டும் விலக்கில்லாத வாழுரிமை, சுதந்திரம், வலியிலிருந்தும் துன்பத்திலிருந்தும் விடுதலை முதலியன – அனைத்து உணர்வுள்ள விலங்குகளுக்கும் நல்கப்பட வேண்டும் என்பதாகும். மனித உரிமையைப் போலவே விலங்குரிமை என்பது சுதந்திரத்தை மையமாகக் கொண்டதாகும்.  
ஒரு விலங்கின் இனத்தை மட்டுமே அடிப்படையாகக் கொண்டு அந்த இன விலங்குக்கு தார்மீக உரிமைகளும் பாதுகாப்பும் வழங்கப்படுவதை அறிஞர்களும் விலங்குரிமை ஆர்வலர்களும் எதிர்க்கின்றனர். இதை அவர்கள் விலங்கினவாதம் என்று அழைக்கின்றனர். இச்சொல் 1970-ம் ஆண்டு ரிச்சர்ட் டி. ரைடர் என்ற அறிஞரால் முதலில் பயன்படுத்தப்பட்டது. விலங்கினவாதம் என்பது மற்ற ஓரவஞ்சனைகளைப் போலப் பகுத்தறிவற்ற பிழைபட்ட சிந்தனை என்று அறிஞர்கள் கூறுகின்றனர். விலங்குகள் இனியும் ஒரு பயன்பாட்டுப் பொருட்களாகப் பார்க்கப்படக்கூடாது என்றும் உணவு, உடை, அறிவியல் ஆராய்ச்சி, பொழுதுபோக்கு, பொதிசுமத்தல் என எதற்காகவும் விலங்குகள் பயன்படுத்தப்படக்கூடாது என்றும் அவர்கள் உரைக்கின்றனர். ஜைனம், தாவோயிசம், இந்து மதம், பௌத்தம், ஷின்டோயிசம், ஆனிமிசம் (இயற்கை வழிபாடு) போன்ற உலகெங்கிலும் உள்ள பல கலாச்சார மரபுகள் பல வகைகளில் விலங்குரிமையை ஆதரிக்கின்றன.  
தார்மீக உரிமைகள் பற்றிய விவாதத்திற்கு இணையாக, வட அமெரிக்காவில் உள்ள சட்டப் பள்ளிகள் இப்போது விலங்குச் சட்டத்தைக் கற்பிக்கின்றன. ஸ்டீவன் எம். வைஸ், கேரி எல். பிரான்சியோனி போன்ற பல சட்ட அறிஞர்கள் மனிதர்களுக்கு இருக்கும் சட்டபூர்வமான அடிப்படை உரிமைகளும் தனிநபர் அந்தஸ்தும் விலங்குகளுக்கும் நீட்டிக்கப்பட வேண்டுமென்ற விரிவாக்கத்தை ஆதரிக்கின்றனர். மனிதனை ஒத்த ஹோமினிட்களே இதுவரை இதுபோன்ற விவாதங்களில் பெரும்பாலும் சுட்டப்பட்டு வந்திருக்கின்றன. இதற்குக் காரணம் இவ்வாதங்கள் அவ்விலங்குகளின் வலியுணர்த் தன்மையைக் கருத்திற்கொள்ளாது அவற்றின் அறிவுத்திறனை மட்டுமே மையப்படுத்தி அதன் அடிப்படையில் அவற்றின் உரிமைகளைத் தீர்மானிக்க முயல்வதுதான் என்பதால் தற்கால அறிஞர்கள் இதைத் தவறென்று கூறுகின்றனர். நவம்பர் 2019 நிலவரப்படி, உலகில் 29 நாடுகள் ஹோமினாய்டுகளின் மீது பரிசோதனை செய்வதற்குத் தடை விதித்துள்ளன. அர்ஜென்டினா 2014 முதல் சிறைபிடிக்கப்பட்ட ஒராங்குட்டான்களுக்கு அடிப்படை மனித உரிமைகளை வழங்கியுள்ளது குறிப்பிடத்தக்கது.  
முதனி வரிசையைச் சார்ந்த விலங்குகளுக்கு அடுத்தபடியாக பாலூட்டிகள்தான் விலங்குரிமை விவாதங்கள் பெரும்பாலும் பேசப்பட்டு வந்துள்ளன. மற்ற விலங்குகள் குறைவான உணர்வுள்ளவையாகக் கருதப்பட்டு கருத்தில் கொள்ளப்படாமலே இருந்து வந்துள்ளன. சமண மதத்தில் பூச்சிகள் கவனத்தில் எடுத்துக்கொள்ளப்பட்டாலும் மற்ற இடங்களில் ஒப்பீட்டளவில் அவை சிறிய அளவில் மட்டுமே பேசப்பட்டு வந்துள்ளன.
# விலங்குரிமை

## மெய்யியலும் சட்ட அணுகுமுறைகளும்

சட்ட மற்றும் நெறிமுறைப் பேராசிரியர் மார்த்தா நஸ்பாம் செயல்வல்லமை அணுகுமுறை வாயிலாக விலங்குரிமையை முன்னெடுப்பவர்.]]
விலங்கு நெறிமுறைகளுக்கான இரண்டு முக்கிய மெய்யியல் அணுகுமுறைகள் பயனெறிமுறை மற்றும் உரிமைகள் சார்ந்தவையாகும். முந்தையது பீட்டர் சிங்கர் என்பவராலும் பிந்தையது டாம் ரீகன், கேரி பிரான்சியோனி ஆகியோராலும் விரித்துரைக்கப்பட்டவை. இவ்விரண்டின் வேறுபாடுகள், ஒரு செயலின் முறையான தன்மையை அதன் விளைவுகளால் தீர்மானிக்கும் நெறிமுறைக் கோட்பாடுகளுக்கும் (பின்விளைவுவாத நெறிமுறைகள் [consequentialism] அல்லது பயனெறிமுறைக் கோட்பாடு [utilitarianism]), கிட்டத்தட்ட விளைவுகளைப் பொருட்படுத்தாது செயலுக்குப் பின்னால் உள்ள கொள்கையை மையப்படுத்தும் கோட்பாடுகளுக்கும் (கடமையியல் [deontological] நெறிமுறைகள்) இடையே உள்ள வேறுபாட்டை பிரதிபலிக்கின்றன. செய்யத் தவறினால் மோசமான விளைவு நேரிடும் என்ற பின்னரும் கூட நாம் செய்யக்கூடாத செயல்கள் சில உள்ளன என்று கடமையியல் அறிஞர்கள் உரைக்கின்றனர்.  
பின்விளைவுவாத நெறிமுறைகளைக் கொண்டும் கடமையியல் நெறிமுறைகளைக் கொண்டும் விளக்கப்படும் பல நிலைப்பாடுகள் விலங்குரிமையை விவரிக்க வல்லவை. இவற்றில் மார்த்தா நஸ்பாம் எடுத்துரைக்கும் செயல்வல்லமை அணுகுமுறை (capabilities approach), இங்மார் பெர்சன் மற்றும் பீட்டர் வாலண்டைன் ஆகியோரால் ஆராயப்பட்ட சமத்துவ அணுகுமுறை ஆகியவை அடங்கும். செயல்வல்லமை அணுகுமுறை என்பது தனது செயல்வல்லமையை (திறன்களை) நிறைவேற்றுவதற்கு ஒரு தனிநபருக்கு (மனிதனுக்கோ அல்லது விலங்கிற்கோ) என்ன தேவை என்பதை ஆராய்கிறது: விலங்குகளுக்கு வாழ்வதற்கான உரிமை, தங்களது சுற்றுச்சூழல் மீதான சில ஆதிக்க உரிமை, துணை தேடும் உரிமை, விளையாடும் உரிமை, உடல்நல உரிமை ஆகிய உரிமைகள் தேவை என்று நஸ்பாம் (2006) வாதாடுகிறார்.  
விலங்குகள் அவற்றின் இனத் தேவைக்கேற்ப வாழ அனுமதிக்கப்பட வேண்டும் என்ற நோக்கில் ஸ்டீபன் ஆர். எல். கிளார்க், மேரி மிட்க்லி, பெர்னார்ட் ரோலின் ஆகியோர் விலங்குரிமையை விளக்குகின்றனர். அனைத்து தனிநபர்களிடையேயும் மகிழ்ச்சி சமமாகப் பகிரப்பட வேண்டும் என்று சமத்துவவாதம் விதிக்கிறது. இதன்படி நல்ல நிலையில் உள்ளவரது நலன்களை விட மோசமான நிலையில் உள்ளவரது நலன்களே அதிக முக்கியத்துவம் வாய்ந்ததாக ஆகிறது. எவ்வாறு செயல்பட வேண்டும் என்பதைக் கருத்தில் கொள்ளும்போது செயல்படுபவரது குணாதிசயங்களையும் நாம் எப்படிப்பட்ட தார்மீக முகவர்களாக இருக்க வேண்டும் என்பதையும் கருத்தில் கொள்ள வேண்டும் என்று நல்லொழுக்க நெறிமுறைகள் எனப்படும் மற்றொரு அணுகுமுறை கூறுகிறது. ரோசாலிண்ட் ஹர்ஸ்ட்ஹவுஸ் இந்த நல்லொழுக்க நெறிமுறைகளின் அடிப்படையில் விலங்குரிமைக்கான அணுகுமுறையை பரிந்துரைக்கிறார். மார்க் ரோலண்ட்ஸ் ஒரு ஒப்பந்தவாத அணுகுமுறையை முன்மொழிகிறார்.
# விலங்குரிமை

## மெய்யியலும் சட்ட அணுகுமுறைகளும்

### ஒரு-வாழ்வின்-குடிகள் கோட்பாடு

: "விலங்குகளனைத்தும் ஒரு-வாழ்வின்-குடிகள்".]]
: "விலங்குகளுக்கு வேண்டியதெல்லாம் பயன்பாட்டுப் பொருளாகப் பார்க்கப்படக் கூடாது என்ற உரிமை மட்டுமே".]]
வட கரொலைனா மாகாண பல்கலைக்கழக மெய்யியல் பேராசிரியர் டாம் ரீகன் தனது *தி கேஸ் ஃபார் அனிமல் ரைட்ஸ்* (1983) என்ற நூலில் மனிதரல்லா விலங்குகளை "ஒரு வாழ்வின் குடிகள்" ("subjects-of-a-life") என்று பெயரிட்டு அழைத்து அவற்றிற்கு பிறவியிலேயே உரிமை உண்டு என்கிறார். அறிதிற ஆற்றல் சார்ந்த திறன்கள் உள்ளதனாலேயே மனிதர்களுக்கு தார்மீக உரிமை உண்டென்று நாம் கருதுவதால் அதற்கு ஒத்த அறிவாற்றல் திறன் கொண்ட உணர்திற உயிர்களான மனிதரல்லா விலங்குகளுக்கும் தாரிமீக உரிமைகள் உண்டு என்று அவர் நிறுவுகிறார். மனிதர்கள் மட்டுமே தார்மீக முகவர்களாக செயல்பட்டாலும், கைக்குழந்தைகள் போன்ற தார்மீக உரிமை விடயத்தில் விளிம்புநிலையிலுள்ள மனிதர்களும் குறைந்தபட்சம் அதற்கு ஒத்த விலங்குகளும் "தார்மீக சிகிச்சைக்குக் காத்திருப்போர்" அல்லது "தார்மீக நோயாளிகள்" என்ற அந்தஸ்தைப் பெறுகிறார்கள்.
# விலங்குரிமை

## மெய்யியலும் சட்ட அணுகுமுறைகளும்

### ஒழிப்புவாதக் கோட்பாடு

பயன்பாட்டுப் பொருளாகப் பார்க்கப்படாமலிருக்கும் உரிமை தான் விலங்குகளுக்கு வேண்டிய ஒரே உரிமை என்று நேவார்க்கில் உள்ள ரட்கர்ஸ் சட்டப் பள்ளியில் சட்டம் மற்றும் தத்துவப் பேராசிரியரும் முன்னணி ஒழிப்புவாத (abolitionism) எழுத்தாளருமான கேரி பிரான்சியோனி கூறுகிறார். மற்ற அனைத்தும் அந்த முன்னுதாரண மாற்றத்திலிருந்து தன்னால் வெளிப்படும் என்பது அவரது துணிபு. விலங்குகள் தவறாக நடத்தப்படுவதைப் பெரும்பாலான மக்கள் கண்டிக்க முற்பட்டாலும், உலகெங்கிலும் அக்கண்டனத்தைப் பிரதிபலிக்கும் சட்டங்கள் இயற்றப்பட்டு இருந்தாலும், "சட்ட அமைப்பானது நடைமுறையில் விலங்குகளைப் பயன்படுத்தும் செயல்களை, அச்செயல்கள் எவ்வளவு வெறுக்கத்தக்கதாக இருந்தாலும் கூட, அனுமதிக்கத் தான் செய்கிறது" என்று அவர் ஆதங்கப்படுகிறார். விலங்குகளுக்கு நாம் தரும் எந்தவொரு துன்பமும் "தேவையற்றதாக" இருக்கக்கூடாது என்பது மட்டுமே அத்துன்பங்களை விலங்குகளுக்கு அனுமதிக்கும் சட்டத்தின் கோரிக்கையாக இருக்கிறது. இந்த "தேவையற்றது" எது என்பதைத் தீர்மானிப்பதில் விலங்குகளின் நலத்தேவைகளைவிட மனிதர்களின் சுயநலத்தேவைகளே சட்டத்தால் முன்னிலைப்படுத்தப்படுகிறது.  
பிரான்சியோனியின் *அனிமல்ஸ், ப்ராபர்டி, அண்டு தி லா* (1995) என்ற நூலே விலங்குரிமைகளுக்கான சட்டவியல் கண்ணோட்டத்தில் எழுதப்பட்ட முதல் விரிவான புத்தகமாகும். அதில் அமெரிக்காவில் அடிமைகள் நடத்தப்பட்ட விதத்தோடு விலங்குகளின் நிலையை பிரான்சியோனி ஒப்பிடுகிறார். அமெரிக்காவில் அடிமைகளைப் பாதுகாப்பதற்கான சட்டங்கள் இயற்றப்பட்டிருந்தன என்றபோதும் அடிமைத்தனம் என்ற சமூக அமைப்பே அப்பாதுகாப்புச் சட்டங்களை நடைமுறைப்படுத்த முடியாதபடி ஆக்கியிருந்ததையும் இவ்வுண்மையை நீதிமன்றங்கள் கூடப் புறக்கணித்தன என்ற தகவலையும் பிரான்சியோனி அப்புத்தகத்தில் குறிப்பிடுகிறார். இந்நிலைக்கு இன்றைய எடுத்துக்காட்டாக அவர் அமெரிக்க விலங்குகள் நலச் சட்டத்தைச் சுட்டுகிறார். அமெரிக்க விலங்குகள் நலச் சட்டமானது வெறும் விலங்குகள் நலன் குறித்த பொதுமக்களின் பொதுவான ஆதங்கத்தைத் தணிக்கும் நோக்கில் இயற்றப்பட்ட, ஆனால் செயல்படுத்த இயலாத, ஒரு குறியீட்டுச் சட்டம் என்று அவர் கூறுகிறார்.  
விலங்குரிமையை விடுத்து விலங்கு நலனில் கவனம் செலுத்துவது என்பது பொதுமக்களிடையே விலங்குகளைப் பயன்படுத்து சரியே என்ற எண்ணத்தை மேலும் வலுப்பெறச் செய்து விலங்குகள் வெறும் பயன்பாட்டுப் பொருட்களாகப் பார்க்கப்படும் வழக்கத்தை மென்மேலும் வேரூன்ற வைக்கிறது. இதன் காரணமாக விலங்குகளின் இன்றைய அடிமை நிலை மேலும் மோசமடையக் கூடும். விலங்குரிமை இயக்கங்களாக இருந்து விலங்கு நலனுக்கு தங்களைக் குறைத்துக் கொண்டு செயல்படும் பீட்டா (PETA) போன்ற இயக்கங்களை "நவீன நலனாளர்கள்" என்று பிரான்சியோனி அழைக்கிறார். நவீன விலங்குரிமை இயக்கத்தின் தரத்திற்கு ஒத்து இல்லாமல் ஏதோ 19-ம் நூற்றாண்டின் விலங்கு நலக் பாதுகாவலர்களைப் போல் இவ்வியக்கங்கள் இன்று தரம் குறைந்து செயல்படுவதாக அவர் குற்றம் சாட்டுகிறார். உண்மையைக் கூறவேண்டுமெனில் "விலங்குரிமை" என்ற முழுமுதற் சிந்தனை கைவிடப்பட்டு "விலங்கு நலன் காத்தல்", "விலங்குப் பாதுகாப்பு", "பாதுகாப்புவாதம்" போன்ற பெரிதும் பயனற்ற சொற்கள் இவ்வியகங்களால் இன்று அதிகம் பயன்படுத்தப்படுகின்றன. 1996-ல் பிரான்சியோனி தன் நிலைப்பாட்டினைப் பற்றிக் குறிப்பிடுகையில் "அமெரிக்காவில் விலங்குரிமை இயக்கம் என்பது அறவே இல்லை" என்று கூறினார்.
# விலங்குரிமை

## மெய்யியலும் சட்ட அணுகுமுறைகளும்

### ஒப்பந்தவாதம்

ஜான் ராவ்ல்ஸின் *எ தியரி ஆஃப் ஜஸ்டிஸ்* (1971) என்ற நூலில் புளோரிடா பல்கலைக்கழகத்தின் தத்துவப் பேராசிரியரான மார்க் ரோலண்ட்ஸ் விலங்குரிமைக்கான ஒரு ஒப்பந்த அணுகுமுறையை முன்மொழிந்தார். இது நீதி, நேர்மை ஆகியன குறித்து நமக்கு இருக்கும் உள்ளுணர்வை சோதிக்கும் நோக்கில் உருவாக்கப்பட்ட "அறியாமைத் திரை" எனப்படும் சிந்தனைப் பரிசோதனையைக் கொண்டதாகும். இதன்படி பிறக்கப்போகும் ஒரு நபரை அவர் எப்படிப்பட்டவராகப் பிறக்கப்போகிறார் என்ற விவரங்களை அறிவிக்காமல் மேற்கூறிய "அறியாமைத் திரை" கொண்டு மூடி அவரது உள்ளுணர்வின் நீர்க்கப்படாத அசல் நிலையைக் மட்டுமே கொண்டு அவரை விட்டே சமூக நெறிமுறைகளை வரையறை செய்யச் சொல்லப்படுகிறது. அவ்வறியாமைத் திரையின் காரணமாக அந்நபருக்கு தான் பிறந்தபின் தன்னிடம் அமையவுள்ள தனிப்பட்ட குணாதிசயங்கள் என்னென்ன; தனது குலம், நிறம், பாலினம், வர்க்கம், அறிவுத்திறன் போன்றவை யாது; தான் திறமையுள்ளவரா அல்லது ஊனமுற்றவரா; பணக்காரரா அல்லது ஏழையா போன்ற எதுவுமே தெரியாது என்பதால் தான் உருவாக்கவிருக்கும் சமூகத்தில் தான் எந்தப் பாத்திரத்தை வகிக்கப்போகிறோம் என்பதையும் அறியாதிருப்பார். இப்படிப்பட்ட ஒரு அசல் உள்ளுணர்வு நிலையில் எப்படிப்பட்ட சமூகத்தை உருவாக்குவது, அதிலுள்ளவர்களின் முதன்மைத் தேவைகளை எப்படிப் பூர்த்தி செய்வது, சமூகப் பொருட்களை அனைவருக்கும் எவ்வாறு சமமாகப் பகிர்ந்தளிப்பது போன்ற விடயங்களில் அந்நபர் முழுக்க முழுக்க நீதியின் அடிப்படையில் மட்டுமே செயல்படும் இயல்பு கொண்டவராக இருப்பார். மனிதரல்லா விலங்குகள் முதற்பார்வை உரிமைகளுக்குத் தகுதியானவை என்ற கருத்து ஒரு வகையில் விலங்குகளுக்கு உள்ள உரிமைகள் எப்போதெல்லாம் மனித வாழ்க்கைத் தேவைகளான மனித சுதந்திரம், சொத்துரிமை, மனித மகிழ்வுச் செயற்பாடுகள் ஆகியவற்றிற்கு முரணாகவோ, தடையாகவோ இருக்கின்றனவோ அப்போதெல்லாம் அவை மறுக்கப்படலாம் என்பதாக உள்ளது. கேரி கீழ்கண்டவாறு தனது நிலைபாட்டினை உறுதிப்படுத்துகிறார்:  
மொத்தத்தில், மனிதர்களுக்கு விலங்குகளிடம் ஆற்றவேண்டிய கடமைகள் இருப்பதாகவும் விலங்குகளுக்கு மனிதர்களுக்கு எதிராக மீற முடியாத உரிமைகள் இல்லை என்றும் கேரி கூறுகிறார்.
# விலங்குரிமை

## மெய்யியலும் சட்ட அணுகுமுறைகளும்

### மீவுமனிதத்துவம்

சில மீவுமனிதத்துவவாதிகள் (transhumanists) விலங்குரிமை, விலங்கின விடுதலை, மற்றும் விலங்கு உணர்வுநிலையை இயந்திரங்களாக "மேம்படுத்துதல்" ஆகியவற்றை ஆதரித்துப் பேசுகின்றனர். மீவுமனிதத்துவமானது விலங்குரிமையை மனித உரிமை, உணர்வுநிலையுடன் கூடிய செயற்கை நுண்ணறிவுகளின் உரிமைகள் (மீவுமனித உரிமைகள்) உள்ளிட்ட பிற வகையான உணர்திற உரிமைகளுடனான ஒரு நிறமாலை போன்ற அமைப்பில் வைத்துப் பார்க்கிறது.
# விலங்குரிமை

## மெய்யியலும் சட்ட அணுகுமுறைகளும்

### பொதுவுடைமைக் கோட்பாடும் முதலாளித்துவ எதிர்ப்பும்

உலக முதலாளித்துவத்தின் பிடியில் நடக்கும் மனித ஒடுக்குமுறை மற்றும் சுரண்டலுக்கு எதிரான மிகவும் பொதுவான போராட்டத்துடன் இணைந்தே விலங்கின விடுதலைக்கான போராட்டம் நடைபெறவேண்டும் என்று விட்டன்பெர்க் பல்கலைக்கழகத்தின் சமூகவியலாளர் டேவிட் நிபர்ட் கருதுகிறார். "பொருளாதார ஜனநாயகம் மற்றும் ஜனநாயகக் கட்டுப்பாட்டில் உள்ள அரசு மற்றும் வெகுஜன ஊடகங்களைக் கொண்டு தற்போதையதை விட அதிக நியாயமான மற்றும் அமைதியான ஒழுங்கினை உருவாக்க முனையும்" ஒரு மிகவும் சமத்துவ ஜனநாயக பொது உடைமைக் கோட்பாட்டு அமைப்பின் கீழ், முக்கிய உலகளாவிய சிக்கல்களைப் பற்றி பொதுமக்களுக்கு தெரிவிப்பதற்கும் "மற்ற விலங்குகளின் வாழ்க்கையை மேம்படுத்துவதற்கான ஒழிப்புவாதப் பிரச்சாரங்களுக்குமான" சாத்தியக்கூறுகள் மிகவும் அதிகம் என்று நிபர்ட் கூறுகிறார். விலங்கு விடுதலை முன்னணி மற்றும் அதன் பல்வேறு கிளைகளால் வகைப்படுத்தப்படும் விலங்கின விடுதலை இயக்கமானது "உலக முதலாளித்துவ மூலதனத்திற்கு குறிப்பிடத்தக்க அச்சுறுத்தலாக உள்ளது" என்று எல் பாசோவில் உள்ள டெக்சாஸ் பல்கலைக்கழகத்தின் மெய்யியல் அறிஞரான ஸ்டீவன் பெஸ்ட் கூறுகிறார்.
# விலங்குரிமை

## மெய்யியலும் சட்ட அணுகுமுறைகளும்

### விலங்குரிமையும் தீவிர வலதுசாரி சித்தாந்தங்களும்

விலங்குரிமைக்கும் குரல் கொடுத்தார்.]]  
ஜெர்மனியின் நாஜி கட்சியின் பல உறுப்பினர்கள் சைவ உணவு முறையையும் விலங்குரிமைகளையும் ஆதரிப்பவர்களாக இருந்தனர். அடால்ப் ஹிட்லர் தன்னை ஒரு சைவ உணவு உண்பவராக வெளிப்படுத்திக்கொண்டார். மேலும் தனது மேஜைப் பேச்சுகள் ஒன்றில் ஹிட்லர் "எதிர்கால உலகம் சைவமாக இருக்கும்" என்று கூறினார். விலங்குரிமையின் தீவிர ஆதரவாளர்களில் இந்து எழுத்தாளரான சாவித்ரி தேவியும் அடங்குவர். *லாங்-விஸ்கர்ஸ் அண்ட் த டூ-லெக்ட் காடஸ்* என்ற தனது புத்தகத்தில், அவர் தன்னைப் போன்ற ஒரு பெண்ணான ஹெலியோடோராவைப் பற்றி எழுதியுள்ளார். அதில் அப்பெண் "மனிதர்கள் விலங்குகளிடம் நடந்துகொள்வதைக் கண்டு மிகவும் அதிர்ச்சியடைந்தாக" சாவித்ரி தேவி எழுதியுள்ளார்.  
கடந்தகால வலதுசாரி சிந்தனையாளர்களின் தாக்கத்தால் இன்று வளர்ந்து வரும் சூழலியபாசிச இயக்கமும் தனது சிந்தாந்தத்தில் விலங்குரிமைச் சிந்தனைகளை இணைத்துள்ளது என்பது குறிப்பிடத்தக்கது.
# வார்ப்புரு:விக்கித்திட்டம் விலங்குரிமை/பயனர் அழைப்பு

<div>  
**வணக்கம்**, ****!  
- தமிழ் விக்கிப்பீடியாவில் விலங்குரிமை குறித்தான கட்டுரைகளை தாங்கள் எழுதுவதற்கும், மேம்படுத்துவதற்கும் எங்கள் நன்றியையும் மகிழ்ச்சியையும் தெரிவித்துக் கொள்கிறோம்.
-
- தமிழ் விக்கிப்பீடியாவில் விலங்குரிமை தொடர்பான கட்டுரைகளை வளர்த்தெடுக்க ஓர் அரிய திட்டம் ஒன்று உருவாக்கப்பட்டுள்ளது.
-
- இத்திட்டத்தில் இணைந்து விலங்குரிமைத் துறையில் பிரகாசிக்க தங்களை அன்புடன் அழைக்கிறோம்.
-
- நீங்கள் இத்திட்டத்தை வளர்த்தெடுக்க பெரிதும் உதவுவீர்கள் என நம்புகிறோம். ஆகவே இத்திட்டத்திற்காக முன்னின்று உழைத்துச் செயற்பட தங்களை வேண்டுகிறோம்.
-
- பங்காற்றும் வழிகளைப்பற்றி அறிய இப் பக்கத்தில் உள்ள பங்காற்றும் வழிகளில் உள்ள இடங்களைப் பற்றி வாசித்துப் பங்களிக்கும் முறைகளைப்பற்றி அறிந்துகொள்ளுங்கள்.  
</div>
<noinclude>  
</noinclude>
# சீரியம்(III) புளோரைடு

**சீரியம்(III) புளோரைடு** (*Cerium(III) fluoride*) என்பது CeF<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியமும் புளோரினும் சேர்ந்து இந்த அயனிச் சேர்மம் உருவாகிறது. சீரியம் முப்புளோரைடு என்ற பெயராலும் அழைக்கப்படுகிறது.  
அரிய கனிமமாக கருதப்படும் தீப்பாறை இனமான புளோசெரைட்டு -(Ce) கனிமத்தைப் போல சீரியம்(III) புளோரைடு தோற்றமளிக்கிறது. பல்லுலோக தாதுப் படிவுகளின் ஆக்சிசனேற்ற மண்டலங்களில் இச்சேர்மம் கிடைக்கிறது. கட்புல அகச்சிவப்பு மற்றும் நடு அகச்சிவப்பு நிறமாலை வரம்பில் பாரடே சுழலும் பொருளாகப் சீரியம்(III) புளோரைடைப் பயன்படுத்தப்படலாம்.
# சீரியம்(III) அயோடைடு

**சீரியம்(III) அயோடைடு** (*Cerium(III) iodide*) என்பது CeI<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியமும் அயோடினும் சேர்ந்து இந்த சேர்மம் உருவாகிறது. சீரியம் முவயோடைடு என்ற பெயராலும் அழைக்கப்படுகிறது.
# சீரியம்(III) அயோடைடு

## மூலக்கூற்று எடை

சீரியம்(III) அயோடைடின் மூலக்கூற்று எடை அளவு 520.83 கி/மோல் ஆகும்.
# சீரியம்(III) அயோடைடு

## பயன்

மருந்துவகைப் பொருட்களில் ஓர் இடைநிலையாக சீரியம்(III) அயோடைடு பயன்படுகிறது.
# சீரியம்(III) அயோடைடு

## இயற்பியல் பண்புகள்

சீரியம்(III) அயோடைடு தண்ணீரில் கரையும். ஒரு திண்மமாகக் காணப்படும் இச்சேர்மம் 766 பாகை செல்சியசு வெப்பநிலையில் உருகத் தொடங்கும்.
# நாகேந்திர நாத் ஜா

**நாகேந்திர நாத் ஜா** (*Nagendra Nath Jha*)(5 ஜனவரி 1935 - 15 ஜூன் 2020) என்பவர் இந்தியத் தூதர் ஆவார்.மற்றும் பாண்டிச்சேரி ஒன்றிய முன்னாள் துணைநிலை ஆளுநர் ஆவார்.  
ஜா சனவரி 5, 1935-ல் பிறந்தார். தில்லி பல்கலைக்கழகம் மற்றும் கேம்பிரிச்சுப் பல்கலைக்கழகத்தில் பட்டம் பெற்ற பிறகு, 1957-ல் வெளியுறவுத் துறையில் பணியில் சேர்ந்தார். அயர்லாந்து (1977-1979), துருக்கி (1979-1981), குவைத் (1984-1989), யூகோசுலாவியா (1989-1990) மற்றும் இலங்கையில் (1990-1993) இந்திய தூதராக பணியாற்றினார். இவர் பணி ஓய்வு பெற்றதைத் தொடர்ந்து அந்தமான் நிக்கோபார் தீவுகளின் துணை நிலை ஆளுநராகவும் (2001-2004) பாண்டிச்சேரியின் துணைநிலை ஆளுநராகவும் (2004) பதவியை வகித்தார்.
# பியூராம் வாகே

**பியூராம் வாகே** (*Biyuram Wahge*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டில் இவர் பிறந்தார். அருணாச்சலப் பிரதேசத்தைச் சேர்ந்த இவர் பாரதிய சனதா கட்சியின் உறுப்பினராக ம், மாநில பாரதிய சனதா கட்சிப் பிரிவின் தலைவராகவும் செயல்படுகிறார். அருணாச்சல பிரதேச சட்டமன்ற உறுப்பினராக பக்கே-கேசாங் தொகுதியை பிரதிநிதித்துவப்படுத்துகிறார்.